20.9.2023
MT
Il-Ġurnal Uffiċjali tal-Unjoni Ewropea
L 231/207
ANNESS IV
UNITED STATES OF AMERICA Federal Trade Commission WASHINGTON, D.C. 20580
Office of the Chair
il-9 ta' Ġunju 2023
Didier Reynders Commissioner for Justice European Commission Rue de la Loi / Wetstraat 200 1049 Brussels Belgium
Għażiż Kummissarju Reynders:
Il-United States Federal Trade Commission (“FTC”) tapprezza l-opportunità li tindirizza r-rwol ta’ infurzar tagħha b’rabta mal-Prinċipji tal-Qafas dwar il-Privatezza tad-Data UE-U.S. (“DPF UE-U.S.”).
L-FTC ilha impenjata li tipproteġi lillkonsumaturi u l-privatezza bejn il-fruntieri, u aħna impenjati li nwettqu l-infurzar tal-aspetti tas-settur kummerċjali ta’ dan il-qafas.
L-FTC ilha twettaq dan ir-rwol mis-sena 2000, b’rabta mal-Qafas dwar l-Isfera ta’ Sikurezza U.S.UE, u l-aktar reċenti mill-2016 b’rabta mal-Qafas dwar it-Tarka tal-Privatezza UE-U.S (1).
Fis-16 ta’ Lulju 2020, il-Qorti tal-Ġustizzja tal-Unjoni Ewropea (“QĠUE”) invalidat id-deċiżjoni ta’ adegwatezza tal-Kummissjoni Ewropea li hija l-bażi tal-Qafas dwar it-Tarka talPrivatezza UE-U.S., fuq il-bażi ta’ kwistjonijiet għajr il-prinċipji kummerċjali li l-FTC inforzat.
Minn dak iż-żmien, l-Istati Uniti u l-Kummissjoni Ewropea nnegozjaw il-Qafas dwar il-Privatezza tad-Data UE-U.S. sabiex jindirizzaw dik is-sentenza tal-QĠUE
Qed nikteb sabiex nikkonferma l-impenn tal-FTC għal infurzar vigoruż tal-Prinċipji tad-DPF UE-U.S. B’mod partikolari, aħna naffirmaw l-impenn tagħna fi tliet oqsma ewlenin: (1) il-prijoritizzazzjoni u l-investigazzjonijiet tar-riferimenti; (2) it-tiftix u l-monitoraġġ ta’ ordnijiet; u (3) il-kooperazzjoni fl-infurzar mal-awtoritajiet tal-protezzjoni tad-data (“DPAs”) tal-UE.
I.
Introduzzjoni
a.
Il-Ħidma tal-FTC fl-Infurzar u fil-Politika dwar il-Privatezza L-FTC għandha awtorità ta’ infurzar ċivili wiesgħa sabiex tippromwovi l-protezzjoni tal-konsumaturi u l-kompetizzjoni filqasam kummerċjali.
Bħala parti mill-mandat tagħha ta’ protezzjoni tal-konsumaturi, l-FTC tinforza firxa wiesgħa ta’ liġijiet sabiex tipproteġi l-privatezza u s-sigurtà tal-konsumaturi u tad-data tagħhom.
Il-liġi primarja eżegwita mill-FTC, l-FTC Act, (1) L-ittra miċ-Chairwoman Edith Ramirez lil Věra Jourová, il-Kummissarju għall-Ġustizzja, il-Konsumaturi u l-Ugwaljanza bejn il-Ġeneri tal-Kummissjoni Ewropea, Describing Federal Trade Commission Enforcement of the New EU-U.S. Privacy Shield Framework (id-29 ta’ Frar 2016), disponibbli fuqhttps://www.ftc.gov/legal-library/browse/cases-proceedings/public-statements/letter-chairwomanedith-ramirez-vera-jourova-commissioner-justice-consumers-gender-equality-european.
L-FTC kienet impenjata wkoll li tinforza l-Programm tal-Isfera ta’ Sikurezza U.S.-UE.
Ittra minn Robert Pitofsky, FTC Chairman, lil John Mogg, id-Direttur tad-DĠ Suq Intern, il-Kummissjoni Ewropea (l-14 ta’ Lulju 2000) , disponibbli fuq https://www.federalregister.gov/documents/2000/07/24/00-18489/ issuance-of-safe-harbor-principles-and-transmission-to-european-commission.
Din l-ittra tissostitwixxi dawk l-impenji preċedenti.